**КОМИ РЕСПУБЛИКАЛӦН ОЛАНПАС**

**“Коми Республикаса Каналан Сӧвет йылысь” Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2018 вося урасьӧм тӧлысь 28 лунӧ

**1 статья.** Пыртны “Коми Республикаса Каналан Сӧвет йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2010, 44 №, 1023 ст.; 2011, 36 №, 913 ст.; 2012, 31 №, 694 ст.; 2013, 5 №, 110 ст.; 11 №, 232 ст.; 32 №, 592 ст.; 2014, 27 №, 519 ст.; 2015, 8 №, 89 ст.; 20 №, 249 ст.; 23 №, 329 ст.; 2016, 4 №, 54 ст.; 12 №, 154 ст.) татшӧм вежсьӧмъяс:

1. 8 статьяса 3 юкӧнӧ содтыны татшӧм сюрӧса 31 пункт:

“31) Культура, дзоньвидзалун видзан, велӧдан, социальнӧя могмӧдан юкӧнын организацияясӧн, кодъяс меститчӧмаӧсь Коми Республика мутасын да кодъясӧс учредитысьӧн лоӧ Коми Республика, услугаяс сетан условиеяслысь ногтуйсӧ асшӧра донъялан бӧртасъяс да индӧм организацияяслысь уджсӧ бурмӧдӧм серти примитан мераяс йылысь Коми Республикаса Юралысьлысь быдвося быть колана публичнӧй отчёт видлалан бӧртасъяс серти оформитӧны помшуӧм;”.

2. 11 статьяын 3 юкӧнса 11 пункт гижны тадзи:

“11) йӧзӧдӧ распоряжениеяс да сетӧ тшӧктӧмъяс Каналан Сӧветса Веськӧдлысьӧс вежысьяслы, Каналан Сӧветса органъясӧн юрнуӧдысьяслы, депутатъяслы (кодъяс збыльмӧдӧны ассьыныс уджмогныссӧ шӧр уджысь орӧдчывтӧг да пыр уджалӧны уджсикас подув вылын), Аппаратӧн Юрнуӧдысьлы, сійӧс вежысьяслы сылӧн компетенцияӧ пырысь юалӧмъяс серти;”.

3. 20 статьяса 1 юкӧнӧ содтыны татшӧм сюрӧса 11 пункт:

“11) культура, дзоньвидзалун видзан, велӧдан, социальнӧя могмӧдан юкӧнын организацияясӧн, кодъяс меститчӧмаӧсь Коми Республика мутасын да кодъясӧс учредитысьӧн лоӧ Коми Республика, услугаяс сетан условиеяслысь ногтуйсӧ асшӧра донъялан бӧртасъяс да индӧм организацияяслысь уджсӧ бурмӧдӧм серти примитан мераяс йылысь;”.

4. 22 статьяын:

1) нимсӧ гижны тадзи:

**“22 статья. Каналан Сӧветӧн юӧр видлалӧм да кывзӧм”;**

2) “Каналан Сӧветӧн” кывъяс вежны “1. Каналан Сӧветӧн” кывъясӧн;

3) содтыны татшӧм сюрӧса 2 юкӧн:

“2. “Россия Федерацияса субъектъяслӧн оланпас пыртысь (бӧрйӧм) да олӧмӧ пӧртысь канму власьт органъяс котыртан ӧтувъя принципъяс йылысь” Федеральнӧй оланпаслӧн 4 да 5 статьяяс серти Каналан Сӧвет кывзӧ Коми Республикаын федеральнӧй олӧмӧ пӧртысь власьт органъясса мутас органъяслӧн удж йылысь юӧрсӧ Уджаланартӧн урчитӧм пӧрадокын.”.

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь, тайӧ Оланпаслӧн 1 статьяса 1 да 3 пунктъяс кындзи, кутшӧмъяс вынсялӧны 2018 вося рака тӧлысь 6 лунсянь.

Коми Республикаса Юралысь С.А. Гапликов

Сыктывкар

2018 вося рака тӧлысь 6 лун

11-РЗ №